
Republika Hrvatska
Trgovački sud u Splitu
Split, Sukoišanska 6


Poslovni broj: 4.Stpn-82/2016-13
                                                                                                           
U IME REPUBLIKE HRVATSKE 

R J E Š E N J E
	
Trgovački sud u Splitu, po sucu ovog suda Katarini Mikulić, kao stečajnom sucu, u postupku povodom prijedloga predlagatelja-dužnika LIVICH  d.o.o., Ulica Slobode 41, Split, OIB: 77719318009, 22. veljače 2018.

r i j e š i o     j e

I. Ova predstečajna nagodba sklapa se između dužnika LIVICH  d.o.o., Ulica Slobode 41, Split, OIB: 77719318009 i vjerovnika predstečajne nagodbe sa utvrđenim tražbinama u sveukupnom iznosu od 19.321.138,22 kuna, za koje imaju pravo glasa u visini utvrđene tražbine:

	Rbr
	OIB vjerovnika
	Naziv vjerovnika
	Utvrđeni iznos tražbine(kn)

	1
	13576917564
	BERMAN d.o.o., Ulica Slobode 41, Split
	9.651.777,03

	2
	78755598868
	GRAD SPLIT, Obala kneza Branimira 17
	16.946,95

	3
	69693144506
	HRVATSKE ŠUME d.o.o., Ulica Kneza Branimira 1
	13,64

	4
	96675880337
	PRIMORSKA BANKA d.d. Rijeka, Scarpina 7
	9.651.777,03

	5
	18683136487
	REPUBLIKA HRVATSKA MINISTARSTVO FINANCIJA
	623,57




II. Dužnik je vjerovnike podijelio u skupine polazeći od odredbe čl. 63. Zakona o financijskom poslovanju i predstečajnoj nagodbi, te od specifičnosti tražbina pojedinih vjerovnika i specifičnosti visine i oblika namirenja tih tražbina. Vjerovnici se dijele na grupe, kako slijedi:

a) GRUPA A - TIJELA JAVNE UPRAVE I DRUŠTVA U VEĆINSKOM DRŽAVNOM VLASNIŠTVU
U ovu grupu spadaju vjerovnici iz reda tijela javne uprave i trgovačkih društava u većinskom državnom vlasništvu i to: Grad Split, Hrvatske šume d.o.o. i Republika Hrvatska-Ministarstvo financija.


	
Naziv
	
OIB
	
Iznos obveze
	
Glavnica
	
Kamata
	
Otpis dijela glavnice
	
Iznos obveze za podmirenje (100%)

	
GRAD SPLIT

	
78755598868
	
16.946,95
	
	
	
	
16.946,95

	
HRVATSKE ŠUME d.o.o.
	
69693144506
	
13,64
	
	
	
	
13,64

	REPUBLIKA HRVATSKA MINISTARSTVO FINANCIJA
	
18683136487
	
623,57
	
	
	
	
623,57



a1. Utvrđenu tražbinu prema vjerovniku GRAD SPLIT, Obala kneza Branimira 17, OIB: 78755598868 u iznosu od 16.946,95 kuna dužnik će podmiriti jednokratno u roku od 30 dana računajući od dana pravomoćnosti rješenja suda kojim se odobrava sklopljena predstečajna nagodba, bez obračuna kamata.

a2. Utvrđenu tražbinu prema vjerovniku HRVATSKE ŠUME d.o.o., Ul.Ljudevita Farkaša Vukotinovića 2, Zagreb, OIB: 69693144506 u iznosu od 13,64 kuna dužnik će podmiriti jednokratno u roku od 30 dana računajući od dana pravomoćnosti rješenja suda kojim se odobrava sklopljena predstečajna nagodba, bez obračuna kamata.

a3. Utvrđenu tražbinu prema vjerovniku REPUBLIKA HRVATSKA-MINISTARSTVO FINANCIJA, POREZNA UPRAVA, OIB: 18683136487 u iznosu od 623,57 kuna dužnik će podmiriti jednokratno u roku od 30 dana računajući od dana pravomoćnosti rješenja suda kojim se odobrava sklopljena predstečajna nagodba, bez obračuna kamata.

Vjerovnici grupe Tijela državne uprave i društva u većinskom državnom vlasništvu pristaju na odgodu dospjelosti i isplatu na način i u rokovima kako je to navedeno u predstečajnoj nagodbi.

b) GRUPA B – FINANCIJSKE INSTITUCIJE 
	
Naziv
	
OIB
	
Iznos obveze
	
Glavnica
	
Kamata
	
Otpis dijela glavnice
	
Iznos obveze za podmirenje (77,71%)

	
PRIMORSKA BANKA d.d. Rijeka, Scarpina 7
	
96675880337
	
9.651.777,03
	
	
	
2.151.777,03
	
7.500.000,00



Utvrđenu tražbinu prema vjerovniku PRIMORSKA BANKA d.d. Rijeka, Scarpina 7, OIB: 96675880337  u iznosu od 9.651.777,03 kuna dužnik će podmiriti na način da će nakon otpisa iznosa od 2.151.777,03 kuna, preostali iznos od 7.500.000,00 kuna (77,71% utvrđene tražbine), isplatiti u roku od šest godina (24 tromjesečna obroka) u jednakim tromjesečnim obrocima, svaki obrok u iznosu od 312.500,00 kuna, bez obračuna kamata, s tim da se ugovara grace period (poček) od 1 godine, računajući od pravomoćnosti rješenja suda kojim se odobrava sklopljena predstečajna nagodba. Prvi obrok dospijeva na naplatu posljednjeg dana u tromjesečju u kojem se navršava godina dana od pravomoćnosti sklopljene predstečajne nagodbe pred nadležnim Trgovačkim sudom, a svaki slijedeći obrok dospijeva posljednjeg dana u svakom narednom tromjesečju sve do konačne isplate, bez obračuna kamata. 

Vjerovnici grupe Financijske institucije pristaju na odgodu dospjelosti i isplatu na način i u rokovima kako je to navedeno u predstečajnoj nagodbi.

c) GRUPA C – OSTALI VJEROVNICI 
	
Naziv
	
OIB
	
Iznos obveze
	
Glavnica
	
Kamata
	
Otpis dijela glavnice
	
Iznos obveze za podmirenje (80%)

	
BERMAN d.o.o., Ulica Slobode 41, Split 
	
13576917564
	
9.651.777,03
	
	
	
169.974,06
	
679.896,22



Utvrđenu tražbinu prema vjerovniku iz grupe C – ostali vjerovnici dužnik će podmiriti na način da se od utvrđene tražbine u iznosu od 849.870,28 kuna otpisuje iznos od 169.974,06 kuna, a glavnicu u visini utvrđene tražbine od 679.896,22 kuna (80% od utvrđene tražbine) dužnik će otplatiti u roku od pet godina (20 tromjesečna obroka) u jednakim tromjesečnim obrocima, svaki obrok u iznosu od 33.994,81 kuna, bez obračuna kamata, s tim da se ugovora grace period (poček) od 2 godine, računajući od pravomoćnosti rješenja suda kojim se odobrava sklopljena predstečajna nagodba. Prvi obrok dospijeva na naplatu posljednjeg dana u tromjesečju u kojem se navršavaju dvije godine od pravomoćnosti sklopljene predstečajne nagodbe pred nadležnim Trgovačkim sudom, a svaki slijedeći obrok dospijeva posljednjeg dana u svakom narednom tromjesečju sve do konačne isplate, bez obračuna kamata. 
Vjerovnici grupe Ostali vjerovnici pristaju na odgodu dospjelosti i isplatu na način i u rokovima kako je to navedeno u predstečajnoj nagodbi.

III. Uvjetne tražbine vjerovnika 

Obveze iz uvjetnih tražbina rekonstruiraju se na način da se isplata 77,71% svakog pojedinačnog iznosa kojeg je uvjetni vjerovnik platio glavnom vjerovniku, najviše do iznosa od 6.839.961,74 kuna; dan nastanka obveze je dan primitka pisanog poziva za plaćanje sa dokazom o uplati; za slučaju da se obveza dužnika prema uvjetnom vjerovniku nastupi do posljednjeg dana u tromjesečju u kojem se navršava godina dana od dana pravomoćnosti sklopljene predstečajne nagodbe pred nadležnim Trgovačkim sudom, 77,71% obveze namiruje se u 24 jednaka mjesečna obroka, bez kamata, prvi obrok dospijeva na naplatu posljednjeg dana u tromjesečju u kojem se navršava godina dana od pravomoćnosti sklopljene predstečajne nagodbe pred nadležnim Trgovačkim sudom, svaki slijedeći obrok dospijeva posljednjeg dana u svakom narednom tromjesečju sve do konačne isplate, kamate se ne obračunavaju; za svaku uplatu temeljem jamstva uvjetni vjerovnik dostavlja dužniku pisani poziv za plaćanje sa kopijom dokaza o uplati; za slučaj da obveza dužnika prema uvjetnom vjerovniku nastupi nakon posljednjeg dana u tromjesečju u kojem se navršava godina dana od dana pravomoćnosti sklopljene predstečajne nagodbe pred nadležnim Trgovačkim sudom, 77,71% obveze namiruje se u onoliko jednakih mjesečnih obroka koliko ih je preostalo do isteka roka do šest godina računajući od posljednjeg dana u tromjesečju u kojem se navršava godina dana od dana pravomoćnosti sklopljene predstečajne nagodbe pred nadležnim Trgovačkim sudom; prvi obrok dospijeva na naplatu posljednjeg dana u tromjesečju u kojem je dužnik primio pisani poziv za plaćanje od strane uvjetnog vjerovnika; prilog pisanom pozivu je dokaz o uplati, svaki slijedeći obrok dospijeva posljednjeg dana u svakom narednom tromjesečju sve do konačne isplate, kamate se ne obračunavaju.   

	
Naziv
	
OIB
	
Iznos obveze
	
Glavnica
	
Kamata
	
Otpis dijela glavnice
	
Iznos obveze za podmirenje (80%)

	
BERMAN d.o.o., Ulica Slobode 41, Split 
	
13576917564
	
8.801.906,75
	
	
	

	
8.801.906,75



Vjerovniku BERMAN d.o.o., Ulica Slobode 41, Split, OIB: 13576917564 utvrđena je tražbina u iznosu od 8.801.906,75 kuna temeljem usvojenog plana financijskog i operativnog restrukturiranja što predstavlja uvjetnu tražbinu po osnovi jamstva te će dužnik iznos isplatiti vjerovniku nakon što uvjetni vjerovnik  izvrši plaćanje glavnom vjerovniku (Primorska banka d.d. Rijeka) sukladno ponudi dužnika glavnom vjerovniku. 

Vjerovnici grupe Uvjetne tražbine pristaju na odgodu dospjelosti i isplatu na način i u rokovima kako je to navedeno u predstečajnoj nagodbi.

IV. Stranke ove nagodbe uređuju svoje odnose i to pojedinačno za svakog vjerovnika kako bi se jasno vidio pravni položaj svakog vjerovnika i njegove utvrđene tražbine, način, rokovi i uvjeti namirenja tražbine kako bi sklopljena predstečajna nagodba imala snagu ovršne isprave. 
V. Ova nagodba sukladno članku 66. stavak 13. Zakona o financijskom poslovanju i predstečajnoj nagodbi ima snagu ovršne isprave za sve vjerovnike čije su tražbine utvrđene, te se na temelju njih može, radi ostvarivanja činidbe, nakon dospjelosti obveze naposredno provesti prisilna ovrha.
VI. Za sklapanje ove nagodbe svoj pristanak su dali dužnik i vjerovnici čije tražbine čine potrebnu većinu iz čl. 63. ZFPPN, sadržaj ove nagodbe je u skladu sa općim pravilima o sudskoj nagodbi, te je njen sadržaj u bitnim sastojcima odgovarajući prihvaćenom planu financijskog i operativnog restrukturiranja dužnika, pa je sud nakon navedenih utvrđenja temeljem čl. 66. st.9. ZFPPN  odobrio sklapanje nagodbe.
VII. Nakon što su stranke pročitale tekst nagodbe, suglasnost s njenim sadržajem potvrđuju vlastoručnim potpisima kojim se činom smatra da je nagodba sklopljena. 
                                                            
Obrazloženje

Rješenjem Nagodbenog vijeća ST01 Financijske agencije, Regionalnog centra Split, Klasa: UP-I/110/07/15-01/8719, Ur.br: 04-06-16-8719-20 od 28. lipnja 2016. godine povodom prijedloga predlagatelja- dužnika LIVICH  d.o.o., Ulica Slobode 41, Split, OIB: 77719318009 otvoren je postupak predstečajne nagodbe nad dužnikom LIVICH  d.o.o., Ulica Slobode 41, Split, OIB: 77719318009.

Rješenjem Nagodbenog vijeća ST01 Financijske agencije, Regionalnog centra Split, Klasa: UP - I/110/07/15-01/8719, Ur.br: 04-06-16-8719-44 od 9. kolovoza 2016. u ovom postupku utvrđene tražbine vjerovnika sa pravom glasa u ukupnom iznosu od 19.321.138,22 kn, dok ukupan iznos osporenih tražbina iznosi 0,00 kn.
Rješenjem Nagodbenog vijeća ST01 Financijske agencije, Regionalnog centra Split, Klasa: UP-I/110/07/15-01/8719, Ur. br: 04-06-16-8719-62 od 24. listopada 2016., koje je postalo izvršno 11. studenog 2016 utvrđeno je da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, odnosno ukupan iznos glasova za prihvaćanje plana financijskog restrukturiranja iznosi 9.651.777,03 kuna od ukupno utvrđenih tražbina vjerovnika u iznosu od 19.321.138,22 kn za koje vjerovnici imaju pravo glasa), radi čega se sukladno članka 63. Zakona o financijskom poslovanju i predstečajnoj nagodbi proglašava da se plan financijskog restrukturiranja smatra prihvaćenim (list 8-11 spisa).

Sve naprijed navedeno je utvrđeno pregledom naprijed označenih rješenja FINE.

Nakon prihvaćanja plana financijskog restrukturiranja, dužnik LIVICH  d.o.o., Ulica Slobode 41, Split, OIB: 77719318009 podnio je ovom sudu prijedlog za sklapanje predstečajne nagodbe.

Ročište radi sklapanja predstečajne nagodbe održano je kod ovog suda 20. veljače 2018.

Na ročištu za sklapanje predstečajne nagodbe svoj pristanak za sklapanje nagodbe dao je dužnik i vjerovnik PRIMORSKA BANKA d.d. Rijeka, Scarpina 7, OIB: 96675880337 čija tražbine iznosi 9.651.777,03 kn, a koji navedeni iznos prelazi 2/3 vrijednosti svih utvrđenih tražbina. Tražbina vjerovnika koji je dao svoj pristanak za sklapanje predstečajne nagodbe čini potrebnu većinu iz članka 63. ZFPPN.

Osim tog uvjeta, sud je utvrdio da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog i operativnog restrukturiranja dužnika pa kako su ispunjene sve pretpostavke za sklapanje predstečajne nagodbe, sud ovim rješenjem odobrava sklapanje predstečajne nagodbe temeljem članka 66. stavak 9. ZFPPN.

Radi navedenog, a sukladno odredbama čl. 66. st. 9. ZFPPN-a u vezi s čl. 442. st. 1. Stečajnog zakona ("Narodne novine" broj 71/15 i 104/17), odlučeno je kao u izreci ovog rješenja.  
U Splitu 22. veljače 2018. 
Sudac
 

                                                                                                          Katarina Mikulić,v.r.
za točnost otpravka – ovlašteni službenik
Ivana Hajder 


Pouka o pravnom lijeku: Protiv ovog rješenja može se izjaviti žalba u roku od osam (8) dana. Žalba se podnosi Trgovačkom sudu u Splitu, Split, Sukoišanska 6, u tri primjerka, a o žalbi u drugom stupnju odlučuje Visoki trgovački sud Republike Hrvatske.

